ai4bharat/Pralekha huggingface dataset:
குறு சிறு மற்றும் நடுத்தர தொழில் துறை அமைச்சகம்
நாட்டில் குறு, சிறு மற்றும் நடுத்தர தொழில் துறையின் பங்கு
புள்ளியியல் மற்றும் திட்ட அமலாக்க அமைச்சகத்திடமிருந்து பெறப்பட்ட சமீபத்திய தகவல்களின்படி, 2019-20, 2020-21 மற்றும் 2021-22 ஆம் ஆண்டுகளில் அகில இந்திய மொத்த உள்நாட்டு உற்பத்தியில்  குறு, சிறு மற்றும் நடுத்தர தொழில் துறையின் மொத்த மதிப்புக் கூட்டலின் பங்கு முறையே 30.5%, 27.2% மற்றும் 29.2% ஆகும். 2019-20, 2020-21 மற்றும் 2021-22 ஆம் ஆண்டுகளில் அகில இந்திய உற்பத்தி உற்பத்தியில் குறு, சிறு மற்றும் நடுத்தர தொழில் துறையின் உற்பத்தி பங்கு முறையே 36.6%, 36.9% மற்றும் 36.2% ஆகும்.
வணிக நுண்ணறிவு மற்றும் புள்ளிவிவர இயக்குநரகத்திலிருந்து  பெறப்பட்ட தகவல்களின்படி, 2020-21, 2021-22 மற்றும் 2022-23 ஆம் ஆண்டுகளில் அகில இந்திய ஏற்றுமதியில் குறு, சிறு மற்றும் நடுத்தர தொழில் துறையின் குறிப்பிட்ட பொருட்களின் ஏற்றுமதியின் பங்கு முறையே 49.4%, 45.0% மற்றும் 43.6% ஆகும்.
02.08.2023 நிலவரப்படி, உதயம் பதிவு போர்ட்டலின்படி, இந்தியாவில் 01.07.2020 முதல் 01.08.2023 வரை பதிவு செய்யப்பட்ட குறு, சிறு மற்றும் நடுத்தர நிறுவனங்களில் பணிபுரியும் மொத்த நபர்களின் எண்ணிக்கை 12,36,15,681 ஆகும்.
குறு, சிறு மற்றும் நடுத்தரத் தொழில் நிறுவனங்கள் அமைச்சகம், நாட்டில் குறு, சிறு மற்றும் நடுத்தரத் தொழில் நிறுவனங்களின் வளர்ச்சி மற்றும் மேம்பாட்டிற்காக கடன் ஆதரவு, புதிய தொழில் முனைவோர் மேம்பாடு, முறைப்படுத்தல், தொழில்நுட்ப உதவி, உள்கட்டமைப்பு மேம்பாடு, திறன் மேம்பாடு மற்றும் பயிற்சி மற்றும் குறு, சிறு மற்றும் நடுத்தர நிறுவனங்களுக்கு சந்தை உதவி ஆகிய துறைகளில் பல்வேறு திட்டங்களை செயல்படுத்தி வருகிறது. பிரதமரின் வேலைவாய்ப்பு உருவாக்கும் திட்டம் குறு மற்றும் சிறு நிறுவனங்களுக்கான கடன் உத்தரவாதத் திட்டம், குறு மற்றும் சிறு தொழில்கள்-கிளஸ்டர் மேம்பாட்டுத் திட்டம், தொழில்முனைவோர் திறன் மேம்பாட்டுத் திட்டம் , கொள்முதல் மற்றும் சந்தைப்படுத்தல் ஆதரவுத் திட்டம்  மற்றும் தேசிய எஸ்.சி / எஸ்.டி மையம்  ஆகியவை அடங்கும்.
நாட்டில் உள்ள எம்.எஸ்.எம்.இ.க்களை ஆதரிக்க அரசாங்கம் பல சமீபத்திய முன்முயற்சிகளை எடுத்துள்ளது, அவற்றுள்:
- எம்.எஸ்.எம்.இ உள்ளிட்ட வணிகங்களுக்கு ரூ .5 லட்சம் கோடி அவசர கடன் வரி உத்தரவாத திட்டம் 
- எம்.எஸ்.எம்.இ தற்சார்பு இந்தியா நிதி மூலம் ரூ.50,000 கோடி பங்கு உட்செலுத்துதல்.
- எம்.எஸ்.எம்.இ.க்களை வகைப்படுத்துவதற்கான புதிய திருத்தப்பட்ட அளவுகோல்கள்.
- ரூ.200 கோடி வரை கொள்முதல் செய்ய உலகளாவிய ஒப்பந்தப் புள்ளிகள் இல்லை.
இத்தகவலை குறு, சிறு மற்றும் நடுத்தரத் தொழில்கள் துறை இணையமைச்சர் திரு பானு பிரதாப் சிங் வர்மா மாநிலங்களவையில் இன்று எழுத்துப்பூர்வமாக அளித்த பதிலில் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும் சுமார் 64.65 கோடி தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு செப்டம்பர் 2-ந் தேதி வரை, 64.65 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும் இலவசமாக வழங்கியுள்ளது.
சுமார் 4.78 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1751282
பிரதமர் அலுவலகம்
கேல் ரத்னா விருது இனிமேல், மேஜர் தியான் சந்த் கேல் ரத்னா விருது என அழைக்கப்படும் : பிரதமர்
கேல் ரத்னா விருதுக்கு, மேஜர் தியான் சந்த் பெயரை சூட்ட வேண்டும் என, நாடு முழுவதும் மக்களிடமிருந்து பல வேண்டுகோள்கள் பெறப்பட்டன என பிரதமர் திரு நரேந்திர மோடி கூறினார்.
அவர்களின் உணர்வுகளுக்கு மதிப்பளித்து, கேல் ரத்னா விருது, இனிமேல் மேஜர் தியான் சந்த் கேல் ரத்னா விருது என அழைக்கப்படும் என அவர் கூறினார்.
இந்தியாவுக்கு பெருமை சேர்த்த முன்னணி விளையாட்டு வீர்களில், மேஜர் தியான் சந்தும் ஒருவர் என பிரதமர் மேலும் கூறினார். நமது நாட்டின் மிக உயரிய விளையாட்டு விருதுக்கு, அவரது பெயர் சூட்டப்படுவது பொருத்தமானது.
பிரதமர் தனது தொடர் சுட்டுரைகளில் கூறியதாவது;
‘‘ ஆண்கள் மற்றும் பெண்கள் ஹாக்கி அணியின் மிகச்சிறப்பான செயல்பாடு நமது ஒட்டு மொத்த தேசத்தின் கற்பனையை கவர்ந்துள்ளது. ஹாக்கி விளையாட்டை நோக்கி புதுமையான ஆர்வம், நாடு முழுவதும் எழுந்துள்ளது. இது எதிர்காலத்துக்கு மிகவும் நேர்மறையான அறிகுறியாக இருக்கிறது.
கேல் ரத்னா விருதுக்கு, மேஜர் தியான் சந்த் பெயரை சூட்ட வேண்டும் என நாடு முழுவதும் மக்களிடமிருந்து பல வேண்டுகோள்களை நான் பெற்றுள்ளேன். அவர்களின் கருத்துக்களுக்கு நன்றி.
அவர்களின் உணர்வுகளுக்கு மதிப்பளித்து, கேல் ரத்னா விருது, இனிமேல் மேஜர் தியான் சந்த் கேல் ரத்னா விருது என அழைக்கப்படும்!
ஜெய்ஹிந்த்!
இந்தியாவுக்கு பெருமை சேர்த்த முன்னணி விளையாட்டு வீரர்களில், மேஜர் தியான் சந்தும் ஒருவர். நமது நாட்டின் மிக உயர்ந்த விளையாட்டு விருதுக்கு, அவரது பெயர் சூட்டப்படுவது பொருத்தமானது.
வணிகம் மற்றும் தொழில்துறை அமைச்சகம்
2021 ஜனவரியில் இந்தியாவின் வெளிநாட்டு வர்த்தகம்
இந்தியாவின் ஒட்டுமொத்த ஏற்றுமதி ஏப்ரல்-ஜனவரி -ல் 396.60 பில்லியன் அமெரிக்க டாலர் என மதிப்பிடப்பட்டுள்ளது. இது கடந்த நிதியாண்டின் இதே காலகட்ட அளவை விட 10.63 சதவீதம் குறைவு.
2020-21ம் நிதியாண்டில் ஒட்டுமொத்த இறக்குமதி 398.47 பில்லியன் அமெரிக்க டாலர் என மதிப்பிடப்பட்டுள்ளது. இது கடந்த நிதியாண்டு இதே காலகட்ட இறக்குமதியை விட 22.80 சதவீதம் குறைவு.
1. வர்த்தகம்
ஏற்றுமதிகள்2021 ஜனவரியில் ஏற்றுமதிகள் ரூ. 2,00,661.11 கோடி. கடந்த 2020 ஜனவரியில் ஏற்றுமதி ரூ.1,84,369.73 கோடியாக இருந்தது. தற்போது 8.84 சதவீதம் வளர்ச்சி அடைந்துள்ளது.
இறக்குமதிகள்2021 ஜனவரியில் இறக்குமதி ரூ.3,06,951.56 கோடி. 2020 ஜனவரியில் இறக்குமதி ரூ. 2,93,452.69 கோடி. தற்போது 4.6 சதவீதம் அதிகரித்துள்ளது.
கச்சா எண்ணெய் இறக்குமதிகள்:
▪ 2021 ஜனவரியில் கச்சா எண்ணெய் இறக்குமதி ரூ.68,743.95 கோடி. 2020 ஜனவரியில் கச்சா எண்ணெய் இறக்குமதி ரூ. 92,773.42 கோடி. இது தற்போது 25.90 சதவீதம் குறைவு.
சேவை வர்த்தகம்
வணிகம் மற்றும் சேவைகளை ஒட்டுமொத்தமாக கணக்கிடும் போது, 2020-21 ஆம் ஆண்டு ஏப்ரல் முதல் ஜனவரி வரை ஒட்டுமொத்த வர்த்தக பற்றாக்குறை 1.87 பில்லியன் அமெரிக்க டாலர். இந்த அளவு கடந்த 2019-20 ஆம் ஆண்டில் 2.40 பில்லியன் அமெரிக்க டாலராக இருந்தது.
Quick Estimates January 2021 Click here
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1698184
-----
(Visitor Counter : 143
அறிவியல் மற்றும் தொழில்நுட்பத்துறை
புதிதாக கண்டுபிடிக்கப்பட்டுள்ள பொருள் கதிரியக்க ஒளியை புதுப்பிக்கவல்ல எரிசக்தியாக மாற்றும்
வெப்பத்தை வெளியிடுகிற கதிரியக்க ஒளியை மாற்றியமைக்கின்ற புதிய பொருள் ஒன்றை விஞ்ஞானிகள் கண்டுபிடித்துள்ளனர். சூரிய மற்றும் வெப்பசக்தியை பயன்படுத்தும் உயர்திறன் கொண்டதாக இது இருக்கும்.
மின்சார உற்பத்தி, தொலைத்தகவல் தொடர்பு, பாதுகாப்பு மற்றும் பந்தோபஸ்து தொழில்நுட்பங்கள், உணர்வுக்கருவிகள், சுகாதார கவனிப்பு சேவைகள் போன்றவற்றுக்கு பயன்படத்தக்க, புதுப்பிக்கவல்ல எரிசக்தி ஆதாரமாக மின்காந்தவியல் அலைகள் இருக்கின்றன. இத்தகைய அலைகளை உயர்தொழில்நுட்ப முறைகளை பயன்படுத்தி துல்லியத்தன்மை உடையதாக விஞ்ஞானிகள் மாற்றமுடியும். தனித்தன்மை கொண்ட பொருட்களை பயன்படுத்தி இதன் அளவு மனித ரோமத்தை விட ஆயிரம் மடங்கு சிறியதாக இருக்கும். இருப்பினும் இதனை கண்டறிவதும், மாற்றியமைப்பதும் சிரமம் என்பதால்,அனைத்து ஒளி அலைகளையும் குறிப்பாக கதிரியக்க ஒளியை எளிதாக பயன்படுத்த முடியாது.
மத்திய அறிவியல் தொழில்நுட்பத் துறையின் தன்னாட்சி நிறுவனமான பெங்களூருவில் உள்ள நவீன அறிவியல் ஆராய்ச்சிக்கான ஜவஹர்லால் நேரு மையத்தைச் சேர்ந்த ஆராய்ச்சியாளர்கள் குறிப்பிடத்தக்க வளர்ச்சியாக எஸ்சிஎன்  என்றழைக்கப்படும் புதிய பொருளை கண்டுபிடித்துள்ளனர்.
நவீன அறிவியல் ஆராய்ச்சிக்கான ஜவஹர்லால் நேரு மையத்தை தவிர, இந்திய அறிவியல் கல்விக்கழகத்தைச் சேர்ந்த நானோ அறிவியல் மற்றும் பொறியியல் மையத்தைச் சேர்ந்த ஆராய்ச்சியாளர்களும், சிட்னி பல்கலைக்கழகமும், இந்த ஆய்வில் பங்கேற்றன. இந்த ஆய்வு பற்றிய விவரம் நானோ லெட்டர்ஸ் எனப்படும் அறிவியல் இதழில் அண்மையில் வெளியிடப்பட்டது.
மேலும் விவரங்களுக்கு இதன் ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1839314
பிரதமர் அலுவலகம்
ஜெய்ப்பூரில் பிரதமர் நகர உட்கட்டமைப்பு திட்டங்களுக்கு அடிக்கல் நாட்டினார்; பிரதமரின் முன்னிலையில் பல்வேறு நலத்திட்டங்களின் பயனாளிகள் தங்கள் அனுபவங்களை பரிமாறினர்; பொது மக்கள் கூட்டத்தில் உரையாற்றினார்.
ஜெய்ப்பூரில் ஏற்பாடு செய்யப்பட்டிருந்த பொது கூட்டத்தில் பிரதமர் திரு. நரேந்திர மோடி இன்று உரையாற்றினார்.
ராஜஸ்தான் மாநிலத்திற்கான 13 நகர்புற உட்கட்டமைப்பு திட்டங்களுக்கு அடிக்கல் நாட்டும் வகையில் கல்வெட்டை திரனதுவைத்தர்.
பிரதமரின் முன்னிலையில், மத்திய அரசு மற்றும் ராஜஸ்தான் மாநில அரசின் நலத்திட்டங்களின் பயனாளிகள் தங்களின் அனுபவங்களை பகிர்ந்து கொள்ளும் காணொளி திரை காட்சி திரையிடப்பட்டது. இந்த திரை காட்சியை ராஜஸ்தான் மாநில முதல் அமைச்சர் திருமதி. வசுந்தரா ராஜே வழங்கினார். பிரதமர் இலவச எரிவாயு திட்டம், பிரதமர் முத்ரா திட்டம், பிரதமர் வீட்டு வசதி திட்டம் உள்ளிட்ட பலவேறு திட்ட பயனாளிகள் இதில் பங்கேற்றனர்.
பெருமளவு கூடியிருந்த மக்கள் கூட்டத்தில் உரையாற்றிய பிரதமர், ராஜஸ்தான் மக்கள் தங்களின் விருந்தாளிகளை எவ்வாறு வரவேற்கின்றனர் என்பதை தான் முதல் முறையாக இன்று தான் காண்பதாக கூறினார். கடந்த சில ஆண்டுகளில் இந்த மாநிலத்தில் ஏற்பட்டுள்ள வளர்ச்சியின் உண்மையை பார்வையாளர்கள் காணலாம் என்று கூறினார். ராஜஸ்தானை தைரியத்தின் மண் என்று குறிப்பிட்ட பிரதமர், இயற்கையோடு ஒத்து வாழ்வதாகட்டும் அல்லது நமது தேசத்தை காப்பதாகட்டும் ராஜஸ்தான் என்றும் முன்னோடியாக திகழ்கிறது என்றார்.
ராஜஸ்தான் மாநில முதல் அமைச்சர் திருமதி. வசுந்தரா ராஜேவை பாராட்டிய பிரதமர் அம்மாநிலத்தின் பணி முறையையே அவர் மாற்றியுள்ளதாக கூறினார். ராஜஸ்தான் மாநிலத்தின் வளர்ச்சிக்காக மத்திய அரசும் மாநில அரசும் இணைந்து பணிபுரிந்து வருகிறது என்று கூறினார். இங்கு கூடியிருக்கும் அனைவரும் இன்று காணொளிப்பதிவில் வந்த அனைத்து பயனாளிகளின் மகிழ்ச்சிக்கும் சாட்சியாக உள்ளனர்.
விவசாயிகளின் நன்மைக்காக மத்திய அரசு எவ்வாறு பணிபுரிந்து வருகிறது என்பதை பிரதமர் விவரித்து பேசினார். தற்போதைய கரிப் பருவத்தில் பல்வேறு பயிர்களின் குறைந்தபட்ச ஆதரவு விலை அதிகரிக்கப்பட்டுள்ளதை பற்றி எடுத்துக்கூறினார்.
தூய்மை இந்தியா இயக்கம், மக்கள் நிதி திட்டம், பிரதமர் வீட்டு வசதி திட்டம், முத்ரா திட்டம், இலவச எரிவாயுத் திட்டம், சுகாதார திட்டம் போன்ற பல்வேறு மத்திய அரசின் திட்டங்கள் ராஜஸ்தான் மாநிலத்தில் எந்த அளவிற்கு நடைமுறைபடுத்தப்பட்டு வருகிறது என்பது குறித்து விவரித்தார்.
அடுத்த ஆண்டு ராஜஸ்தான் மாநிலம் 70 ஆண்டுகளை பூர்த்தி செய்ய உள்ளதை சுட்டிக்காட்டிய பிரதமர் வளர்ச்சி அடைந்த ராஜஸ்தானை உருவாக்க நாம் எடுத்துக்கொண்ட உறுதியை மீண்டும் உறுதிப்படுத்துவோம், இது புதிய இந்தியாவை உருவாக்குவதில் முக்கிய பங்கு வகிக்கும் என்று கூறினார்.
(Visitor Counter : 126
தொழிலாளர் மற்றும் வேலைவாய்ப்பு அமைச்சகம்
வேலைவாய்ப்புக்களை உருவாக்குவதற்கான நடவடிக்கைகள்: தமிழ்நாட்டில் வேலைவாய்ப்பின்மை விகிதம்
மக்களவையில் கேள்வி ஒன்றுக்கு இன்று பதிலளித்த தொழிலாளர் மற்றும் வேலைவாய்ப்பு இணை அமைச்சர் திரு. ராமேஸ்வர் தெலி கீழ்காணும் தகவல்களை வழங்கினார்.
2015-16 மற்றும் 2016-17 ஆண்டுகளில்
தொழிலாளர் மற்றும் வேலைவாய்ப்பு அமைச்சகத்தின் தொழிலாளர் அலுவலகத்தால் நடத்தப்பட்ட வருடாந்திர வேலைவாய்ப்பு- வேலைவாய்ப்பின்மை ஆய்வின் படியும், 2017-18, 2018-19 and 2019-20 ஆண்டுகளில் புள்ளியியல் மற்றும் திட்ட செயலாக்க அமைச்சகத்தின் தேசிய புள்ளியியல் அலுவலகம் நடத்திய ஆய்வின்படியும் வேலைவாய்ப்பின்மை விவரங்கள் வருமாறு:
2015-16 மற்றும் 2016-17 ஆண்டுகளில் தொழிலாளர் மற்றும் வேலைவாய்ப்பு அமைச்சகத்தின் தொழிலாளர் அலுவலகத்தால் நடத்தப்பட்ட வருடாந்திர வேலைவாய்ப்பு- வேலைவாய்ப்பின்மை ஆய்வின்படி அகில இந்திய அளவில் வேலைவாய்ப்பின்மை விகிதம் 3.7 மற்றும் 3.9 ஆகவும், 2017-18, 2018-19 and 2019-20 ஆண்டுகளில் புள்ளியியல் மற்றும் திட்ட செயலாக்க அமைச்சகத்தின் தேசிய புள்ளியியல் அலுவலகம் நடத்திய ஆய்வின்படி அகில இந்திய அளவில் வேலைவாய்ப்பின்மை விகிதம் 6.0, 5.8 மற்றும் 4.8 ஆகவும் இருந்தது.
2015-16 மற்றும் 2016-17 ஆண்டுகளில் தொழிலாளர் மற்றும் வேலைவாய்ப்பு அமைச்சகத்தின் தொழிலாளர் அலுவலகத்தால் நடத்தப்பட்ட வருடாந்திர வேலைவாய்ப்பு- வேலைவாய்ப்பின்மை ஆய்வின்படி தமிழ்நாட்டில் வேலைவாய்ப்பின்மை விகிதம் 3.8 மற்றும் 3.7 ஆகவும், 2017-18, 2018-19 and 2019-20 ஆண்டுகளில் புள்ளியியல் மற்றும் திட்ட செயலாக்க அமைச்சகத்தின் தேசிய புள்ளியியல் அலுவலகம் நடத்திய ஆய்வின்படி அகில இந்திய அளவில் வேலைவாய்ப்பின்மை விகிதம் 7.5, 6.6 மற்றும் 5.3 ஆகவும் இருந்தது.
வேலைவாய்ப்புகளை உருவாக்குவதும் பெருக்குவதும் அரசின் முன்னுரிமை ஆகும். இந்த நோக்கத்திற்காக பல்வேறு நடவடிக்கைகளை இந்திய அரசு எடுத்து வருகிறது. பெருந்தொற்றின் பாதிப்பிலிருந்து தொழில்களை மீட்பதற்காக தற்சார்பு இந்தியா ஊக்கத் தொகுப்பை அரசு அறிவித்தது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1805787
பெண்கள் மற்றும் குழந்தை நலன் அமைச்சகம்
பாலியல் குற்றங்களைக் கையாளுவதுபற்றி மாநிலங்கள், யூனியன் பிரதேசங்களின் முதலமைச்சர்களுக்கு திருமதி மேனகா சஞ்சய் காந்தி கடிதம்.
மகளிர், குழந்தைகள் ஆகியோருக்கு எதிரான குற்றங்களைத் தடுத்துக் கட்டுப்படுத்துவதற்கு எடுக்க வேண்டிய பல்வேறு நடவடிக்கைகள் குறித்து மத்திய மகளிர், குழந்தைகள் மேம்பாட்டுத்துறை அமைச்சர் திருமதி மேனகா சஞ்சய் காந்தி, அனைத்து மாநிலங்கள், யூனியன் பிரதேசங்களின் முதலமைச்சர்களுக்கும் கடிதம் எழுதியுள்ளார். அந்தக் கடிதத்தில் அவர் குறிப்பிட்டுள்ள சில நடவடிக்கைகள குறித்த விவரம் வருமாறு:
- அனைத்து காவல்துறை அதிகாரிகளும் பாலியல் குற்றங்கள் - குறிப்பாக அவை சார்ந்த தடயங்களைச் சேகரித்துப் பாதுகாப்பது -குறித்து மறுபயிற்சி அளிக்கப் பெறவேண்டும்.
- குழந்தைகளுக்கு எதிரான பாலியல் குற்ற வழக்குகளில் புலனாய்வை நிறைவு செய்வதற்கு அதிகபட்ச முன்னுரிமை அளித்து சட்டத்தின் காலநியதியைக் கடைபிடிக்குமாறு அனைத்து காவல்துறை அதிகாரிகளுக்கும் உத்தரவு பிறப்பிக்க வேண்டும்.
- இத்தகைய வழக்குகளில் குற்றவாளிகளுடன் ஒத்துழைப்பது அல்லது புலன் விசாரணைக்கு இடையூறு செய்வது போன்ற செயல்களில் ஈடுபடும் காவல்துறை அதிகாரிகளுக்கு எதிராக மாநில அரசுகள் கடும் நடவடிக்கை எடுக்க வேண்டும்.
- குற்றவாளி ஆவதற்கான சாத்தியக்கூறுகள் உள்ளவர்களைத் தடுப்பதற்கு விரைவான காலக்கெடுவுடன் கூடிய தொழில் ரீதியான புலனாய்வு மட்டும்தான் ஒரேவழி. ஆனால், காவல்துறை மாநில அலுவல் பட்டியலில் வருவதால் இதனை மாநில அரசுகள் மட்டுமே செய்ய இயலும். இந்த வகையில் பாலியல் குற்றங்களை - குறிப்பாகக் குழந்தைகளுக்கு எதிரான பாலியல் குற்றங்களைக் - கையாள சிறப்புப் பிரிவுகளை அமைப்பது முக்கியமான நடவடிக்கையாக இருக்கும்.
குற்றத்தடவியல் சோதனைக் கூடங்களை மாநிலங்களில் அமைப்பதற்கு மாநில அரசுகளுக்கு மகளிர், குழந்தைகள் மேம்பாட்டு அமைச்சர் உதவத்தயாராக இருக்கிறார். பாலியல் குற்றங்களுக்கு எதிரான புலன்விசாரணையில் அத்தாட்சிகளைப் பகுப்பாய்வு செய்வதற்கு இந்தச் சோதனைக்கூடங்கள் மிகவும் உதவியாக இருக்கும்.
பாஸ்கோ திட்டத்தின்கீழ், மின்னணுப்பெட்டி அமைப்பைக் குழந்தைகள் அவசரஉதவித் தொலைபேசி 1098 மூலம் பயன்படுத்துவதற்குரிய விழிப்புணர்வை குழந்தைகளிடையே ஏற்படுத்துமாறு மாநில அரசுகளை மகளிர், குழந்தைகள் மேம்பாட்டு அமைச்சர் கேட்டுக்கொண்டுள்ளார். வன்முறைகளால் பாதிக்கப்பட்ட பெண்களுக்கு உதவுவதற்கான 175 ஒற்றை உதவி மையங்கள் இதுவரை அமைக்கப்பட்டிருப்பதாக அமைச்சர் தெரிவித்தார். இன்னலுற்ற காலத்தில் பெண்கள் காவல்உதவியோ, மருத்துவ உதவியோ பெற இயலாத நேரத்தில் இந்த ஒற்றை உதவி மையங்கள் அவர்களுக்கு உகந்த துணையாக அமையும்.
பாலியல் குற்ற வழக்குகளில் அது குறித்துப் பதிவு செய்வது முதல் தகவல் அறிக்கை தயாரிப்பது ஆகியவை நடைபெறவில்லை என்றால், பாஸ்கோ சட்டத்தின் 21-வது பிரிவைப் பயன்படுத்துமாறு கடிதம் வலியுறுத்திக் கேட்டுக்கொள்கிறது. இந்த 21-வது பிரிவின்படி, குற்றம் நடந்தது சார்பான அறிக்கை அல்லது பதிவு செய்யத் தவறும் அதிகாரிகளுக்கு இந்தச் சட்டத்தின் 19, 20 பிரிவுகளின்படி, தண்டனைகள் வழங்க முடியும்.
பெண்கள் குழந்தைகளுக்கு எதிரான குற்றங்களைக் கையாள்வது பற்றி மாநில அரசுகளின் ஆலோசனைகளை வரவேற்பதாகவும் மகளிர், குழந்தைகள் மேம்பாட்டு அமைச்சர் தமது கடிதத்தில் குறிப்பிட்டுள்ளார்.
-------
(Visitor Counter : 130
மத்திய அமைச்சரவை
அவசரகால கடனளிப்பு உத்தரவாதத் திட்டம்  அறிமுகம் மூலம் ரூ.3 லட்சம் கோடி வரையில் கூடுதல் நிதி அளிக்க மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் பின்வரும் ஒப்புதல்கள் அளிக்கப்பட்டன:
• தகுதியுள்ள குறு, சிறு, நடுத்தரத் தொழில் நிறுவனங்கள் மற்றும் விருப்பம் உள்ள முத்ரா கடனாளிகளுக்கு ``அவசரகாலக் கடனளிப்பு உத்தரவாதத் திட்டம்'' மூலம் ரூ.3 லட்சம் கோடி வரையில் கூடுதல் கடன் அளிக்க ஒப்புதல்.
• இத் திட்டத்தின் கீழ், தகுதியுள்ள குறு, சிறு, நடுத்தரத் தொழில் நிறுவனங்கள் மற்றும் விருப்பம் உள்ள முத்ரா கடனாளிகளுக்கு ரூ.3 லட்சம் கோடி வரையில் கூடுதல் கடனுக்கு தேசிய கடன் உத்தரவாத டிரஸ்டி கம்பெனி லிமிடெட் , உத்தரவாதம் அளிக்கப்பட்ட அவசரகாலக் கடனளிப்பு  ஏற்பாட்டின் மூலம், 100 சதவீத உத்தரவாதம் அளிக்கும்.
இதற்காக நடப்பு மற்றும் அடுத்த மூன்று நிதியாண்டுகளில் மத்திய அரசு ரூ.41,600 கோடி தொகுப்பு நிதி அளிக்கும்.
உத்தரவாதம் அளிக்கப்பட்ட அவசரகாலக் கடனளிப்பு  ஏற்பாட்டின் மூலம் அளிக்கப்பட்ட அனைத்து கடன்களுக்கும் இந்தத் திட்டம் பொருந்தும் என அமைச்சரவை அனுமதி அளித்தது. திட்டம் அறிவிக்கப்படும் தேதியில் இருந்து 31.10.2020 வரையிலான காலம் வரை அல்லது GECL கீழ் ரூ.3 லட்சம் கோடி அனுமதி அளிக்கப்படுவது வரை, இதில் எது முன்னதாக வருகிறதோ அந்த காலக்கட்டத்துக்கு இது பொருந்தும்.
விவரங்கள்:
கோவிட்-19 நோய்த் தாக்குதல் மற்றும் முடக்கநிலை அமல் காரணமாக குறு, சிறு, நடுத்தரத் தொழில் நிறுவனங்கள் துறையில் உற்பத்தி மற்றும் இதர செயல்பாடுகள் கடுமையாகப் பாதிக்கப்பட்டதால் ஏற்பட்ட முன்னெப்போதும் இல்லாத சூழ்நிலையைச் சமாளிப்பதற்கு அவசரகாலக் கடனளிப்பு உத்தரவாதத் திட்டம்  உருவாக்கப்பட்டது. உத்தரவாதம் அளிக்கப்பட்ட அவசரகாலக் கடன் அளிப்பதன் மூலமும், ரூ.3 லட்சம் கோடி கூடுதல் கடன் அளிப்பதன் மூலமும், குறு, சிறு, நடுத்தரத் தொழில் நிறுவனங்கள் எதிர்கொண்டிருக்கும் பொருளாதாரப் பிரச்சினைகளைச் சமாளிப்பதை நோக்கமாகக் கொண்டு இத் திட்டம் உருவாக்கப் பட்டுள்ளது. கடன் அளிக்கும் வங்கிகள், நிதி நிறுவனங்கள், வங்கிச் சேவையில் இல்லாத நிதி நிறுவனங்கள் போன்ற கடனளிக்கும் நிறுவனங்களுக்கு ஊக்கம் தருவதை நோக்கமாகக் கொண்டதாக இத் திட்டம் இருக்கும். கோவிட்-19 பிரச்சினையால் ஏற்பட்ட பொருளாதாரப் பிரச்சினைகளைக் கருத்தில் கொண்டு, GECL கடனை கடனாளிகள் திருப்பிச் செலுத்த முடியாமல் போவதால் ஏற்படும் எந்த இழப்புக்கும் 100 சதவீத உத்தரவாதம் அளிப்பதாக இது இருக்கும்.
(
சுகாதாரம் மற்றும் குடும்ப நலத்துறை அமைச்சகம்
கொவிட் தடுப்பூசி மூலம் கர்ப்பிணி பெண் மற்றும் குழந்தை இருவரையும் பாதுகாக்க முடியும் : டாக்டர் என்.கே. அரோரா
கொவிட் தடுப்பூசி மூலம் கர்ப்பிணி பெண் மற்றும் குழந்தை இருவரையும் பாதுகாக்க முடியும் என நோய்த்தடுப்பு தொடர்பான தேசிய தொழில்நுட்ப ஆலோசனைக் குழுவின், செயற்குழு உறுப்பினர் டாக்டர் என்.கே. அரோரா கூறியுள்ளார்.
கர்ப்பிணி பெண்களுக்கு கொரோனா தடுப்பூசி போடுவது தொடர்பாக, மத்திய சுகாதாரம் மற்றும் குடும்ப நல அமைச்சகம் வெளியிட்டுள்ள வழிகாட்டுதல்கள் குறித்து, நோய்த்தடுப்பு தொடர்பான தேசிய தொழில்நுட்ப ஆலோசனைக் குழுவின், செயற்குழு உறுப்பினர் டாக்டர் என்.கே.அரோரா, டி.டி நியூஸ் செய்திசேனலுக்கு அளித்த பேட்டியில் கூறியதாவது:
இரு உயிர்களின் பாதுகாப்பு பற்றிய கேள்வி :
கொவிட்-19 இரண்டாவது அலையில் கர்ப்பிணி பெண்களின் இறப்பு, முதல் அலையை விட இரண்டு முதல் மூன்று மடங்கு வரை அதிகரித்தது இந்த முடிவை எடுக்க வழிவகுத்துள்ளது. கொரோனா தடுப்பூசியால் கர்ப்பிணி பெண்களும் பயன் அடைய வேண்டும் என உணரப்பட்டது. கர்ப்பிணி பெண்களுக்கு தடுப்பூசி போட்டால், அது தாய் மற்றும் கருவில் வளரும் குழந்தைக்கும் பாதுகாப்பு. அதனால் கர்ப்பிணி பெண்களுக்கும் தடுப்பூசி போட நாடு முடிவெடுத்துள்ளது.
தடுப்பூசியால் கர்ப்பிணி பெண்களுக்கு பாதுகாப்பு :
தாய்மார்களுக்கும் தடுப்பூசி போட வேண்டும் என ஒட்டு மொத்த உலகமும் நினைக்கிறது. ஏனென்றால் இது தாயின் உடலில் மட்டும் எதிர்ப்பு சக்தியை உருவாக்காமல், குழந்தைக்கும் எதிர்ப்பு சக்தியை உருவாக்குகிறது. நமது தடுப்பூசி மிகவும் பாதுகாப்பானது. ஐரோப்பா மற்றும் வட அமெரிக்கா போன்ற மேலை நாடுகளில் கூட, எம்ஆர்என்ஏ தடுப்பூசிகள் போடப்படுகின்றன. கர்ப்பிணி பெண்களுக்கும் தடுப்பூசி போடப்படுகிறது. இந்த உண்மைகள் மற்றும் எண்ணிக்கைகளை பார்த்துதான், நமது நாட்டிலும் கர்ப்பிணி பெண்களுக்கு தடுப்பூசி போட முடிவு எடுக்கப்பட்டுள்ளது.
தடுப்பூசி போடும் கர்ப்பிணி பெண்களின் பாதுகாப்பை உறுதி செய்ய அவர்கள் கண்காணிக்கப்படுவர். நாட்டில் கொவிட் தடுப்பூசி போடும் அனைத்து கர்ப்பிணி பெண்களும், அவர்களுக்கு அசவுகரியம் ஏற்படுகிறதா என கண்காணிக்கப்படுவர். கருவில் உள்ள குழந்தையின் வளர்ச்சியும் கண்காணிக்கப்படும். இந்த நடவடிக்கை, தடுப்பூசி போட்டபின் நமது தாய்மார்கள், சகோதரிகள் மற்றும் மகள்களின் பாதுகாப்பை உறுதி செய்யும்.
கர்ப்பிணி பெண்கள் எப்போது தடுப்பூசி டோஸ்களை போட்டுக் கொள்ள முடியும்?
கர்ப்பிணி பெண்கள், கர்ப்பம் தரித்தது முதல் எப்போது வேண்டுமானாலும் கொரோனா தடுப்பூசி போட்டுக் கொள்ளலாம். முதல், இரண்டாவது, மூன்றாவது மாதம் என்பது முக்கியம் அல்ல.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1732327
பாதுகாப்பு அமைச்சகம்
ஐந்தாவது முன்னாள் படைவீரர்கள் தினத்தை இந்திய ராணுவம் கொண்டாடியது
இந்திய ராணுவப் படையின் முதல் தலைமைத் தளபதியான பீல்ட் மார்ஷல் கே எம் கரியப்பாவின் சேவைகளை நினைவு கூறும் விதமாக ஐந்தாவது இந்திய முன்னாள் ராணுவ வீரர்கள் தினம் இன்று கொண்டாடப்பட்டது. 1953-ஆம் ஆண்டு ஜனவரி 14-ஆம் தேதி அவர் ஓய்வு பெற்றது குறிப்பிடத்தக்கது.
புதுதில்லியில் உள்ள தேசிய போர் நினைவகத்தில் ஏற்பாடு செய்யப்பட்ட மலர்வளையம் வைக்கும் நிகழ்ச்சியில், துணை அட்மிரல் ஆர் ஹரிகுமார், ஒருங்கிணைந்த பாதுகாப்பு படையினரின் தலைவர், தலைமையகம், முன்னாள் ராணுவத்தினர் முன்னிலையில் தியாகிகளுக்கு அஞ்சலி செலுத்தினார்.
ரெய்னா கலையரங்கில் ஏற்பாடு செய்யப்பட்ட முன்னாள் படையினருக்கான கூட்டத்தில், கடற்படை தலைவர் அட்மிரல் கரம்பீர் சிங் தலைமை விருந்தினராக கலந்து கொண்டார். ராணுவ தளபதி ஜெனரல் எம் எம் நரவனே, விமானப்படை தலைவர் ஏர் மார்ஷல் ஆர்கே படூரியா ஆகியோரும் இந்நிகழ்ச்சியில் பங்கேற்றனர். கொரோனா விதிமுறைகளை பின்பற்றி இந்த நிகழ்ச்சிக்கு ஏற்பாடு செய்யப்பட்டிருந்தது.
இதில் உரையாற்றிய ராணுவ தளபதி, கொவிட் பெருந்தொற்றுக்கு இடையிலும், ராணுவத்திலிருந்து நலனுக்காக எடுக்கப்பட்ட பல்வேறு நடவடிக்கைகள் குறித்து பேசினார். 1971 போரில் நமக்கு வெற்றியை தேடித்தந்த முன்னாள் வீரர்களை கௌரவிக்கும் விதமாக வருடம் முழுவதும் கொண்டாடப்படும் சுவர்ணிம் விஜய் வர்ஷ் குறித்து முன்னாள் ராணுவத்தினரிடம் எடுத்துரைத்தார்.
-------
(Visitor Counter : 158
உள்துறை அமைச்சகம்
'காவல்துறை நினைவு தினத்தை' முன்னிட்டு மத்திய உள்துறை மற்றும் கூட்டுறவுத்துறை அமைச்சர் அமித்ஷா புதுதில்லியில் உள்ள தேசிய காவல்துறை நினைவிடத்தில், உயிரிழந்த காவல்துறை மற்றும் மத்திய ஆயுதப்படை வீரர்களுக்கு இன்று அஞ்சலி செலுத்தினார்
'காவல்துறை நினைவு தினத்தை' முன்னிட்டு புதுதில்லியில் உள்ள தேசிய காவல்துறை நினைவிடத்தில், உயிரிழந்த காவல்துறை மற்றும் மத்திய ஆயுதப்படை வீரர்களுக்கு மத்திய உள்துறை மற்றும் கூட்டுறவுத்துறை அமைச்சர் திரு.அமித்ஷா இன்று அஞ்சலி செலுத்தினார். இந்த நிகழ்ச்சியில் மத்திய உள்துறை இணையமைச்சர் திரு.அஜய் குமார் மிஸ்ரா, திரு.நிஷித் பிராமணிக் மற்றும் மத்திய உள்துறை செயலாளர் உட்பட பல முக்கிய பிரமுகர்கள் கலந்து கொண்டனர்.
அப்போது பேசிய மத்திய உள்துறை அமைச்சர் திரு.அமித்ஷா, இந்தியா இன்று அனைத்து துறைகளிலும் வேகமாக முன்னேறி வருகிறது என்றும், சுதந்திரம் அடைந்து 75 ஆண்டுகள் நிறைவுற்ற நிலையில், உறுதியுடனும், வேகத்துடனும் இலக்கை நோக்கி நாம் பயணிக்கிறோம் என்று மனநிறைவுடன் கூற முடியும். நம் நாடு செய்துள்ள எண்ணற்ற சாதனைகளின் பின்னணியில், காவல்துறை மற்றும் மத்திய ஆயுதப்படை வீரர்களின் துணிச்சல் மிக்க உயிர்த்தியாகம் உள்ளதாகத் தெரிவித்தார். நாடு முழுவதுமிருந்து 35,000-க்கும் மேற்பட்ட காவல்துறை மற்றும் மத்திய ஆயுதப்படை வீரர்கள் உள்நாட்டு பாதுகாப்பு மற்றும் எல்லைப் பாதுகாப்பு பணியின் போது தங்கள் இன்னுயிரைத் தியாகம் செய்துள்ளனர் என்று குறிப்பிட்டார். உயிர் நீத்த வீரர்களுக்கு தேசத்தின் சார்பில் நன்றியுடன் அஞ்சலி செலுத்திய மத்திய அமைச்சர் அமித்ஷா, உயிரிழந்த வீரர்களின் தியாகம் என்றும் வீண் போகாது என்று குறிப்பிட்டார்.
வணிகம் மற்றும் தொழில்துறை அமைச்சகம்
இந்தியாவின் வெளிநாட்டு வர்த்தகம்: மார்ச் 2020
ஏப்ரல் - மார்ச் 2019 - 20நிதி ஆண்டில் இந்தியாவின் ஒட்டுமொத்த ஏற்றுமதிகள்  528.45 பில்லியன் அமெரிக்க டாலராக மதிப்பிடப்பட்டுள்ளது, இது கடந்த ஆண்டின் இதே காலப்பகுதியை விட  1.36 சதவீத எதிர்மறை வளர்ச்சியைக் காட்டுகிறது. ஏப்ரல் - மார்ச் 2019 - 20ஆம் நிதி ஆண்டில் ஒட்டுமொத்த இறக்குமதி 598.61 பில்லியன் அமெரிக்க டாலராக மதிப்பிடப்பட்டுள்ளது, இது கடந்த ஆண்டின் இதே காலப்பகுதியை விட  6.33 சதவீத எதிர்மறை வளர்ச்சியைக் காட்டுகிறது.
மேலும் விவரங்களுக்கு: https://pib.gov.in/PressReleseDetail.aspx?PRID=1614754
(Visitor Counter : 197